kardosdrur/scandi-wiki huggingface dataset:
The Rembrandts

The Rembrandts er et amerikansk pop/rock-band som blev dannet i 1989 og gik i opløsning i 1997. The Rembrandts er primært kendt for sangen "I'll Be There for You" som er temamelodi til TV-serien Venner, der blev sendt første gang i 1994.
Gruppen blev genforenet i 2000.

Diskografi 
 The Rembrandts (1990)
 Unavngivet album (1992)
 Maybe Tomorrow (1993)
 LP (1995)
 Lost Together (2001)
 Choice Picks (2005)
 Greatest Hits (2006)
 Via Satellite (2019)

Rockgrupper fra USA
Popgrupper fra USA
Har spillet på Roskilde Festival
Hautacam

Hautacam er et vintersportssted i Pyrenæerne. Det ligger i Hautes-Pyrénées-departmentet i Midi-Pyrénées-regionen. Vintersportsstationen ligger i en højde af 1560 meter.

Tour de France 
På Hautacam blev en etape af Tour de France første gang afholdt i 1994, vundet af Luc Leblanc.

Tour de France-etapevindere

Eksterne henvisninger 

Officiel hjemmeside
Stigningsdetaljer på www.climbbybike.com 
http://mrambaul.club.fr/villes_etapes/villes_l/lourdes_%20hautacam.htm 

Tour de France-byer
Vintersportssteder i Frankrig
Tour de France-stigninger
Motion

Motion, fra engelsk "bevægelse", er en betegnelse for fysiske aktiviteter et menneske eller dyr kan udøve, for at forbrænde kalorier. Den fysiske aktivitet giver en bedre sundhed, bedre kondition, et stærkere hjerte og gør generelt kroppen mere effektiv fysisk såvel som mentalt. Kombineret med madvaner er det en af de mest almindelige måder at undgå eller bekæmpe overvægt med. 

Motion kan være alt lige fra løb til fitness osv.

Studier foretaget på Københavns Universitet har vist, at fodbold er en af de bedste måder at dyrke motion på. Studierne viste, at fodbold som motionsform var en god all round-træning og en effektiv måde at træne alle kroppens største muskelgrupper og samtidig forbedre konditallet markant.

Sundhedsstyrelsen anbefaler, at børn mellem 5 og 17 skal bevæge sig mindst en time om dagen.  To tredjedele af 730 undersøgte børn bevæger sig dog mindre end den anbefalede times motion om dagen, viser et studie fra Københavns Universitet.  Det skyldes ifølge studiet, at børn bruger for meget tid foran tv og computere. Ifølge Sundhedsstyrelsen har op mod 15 procent af de 10-12-årige danske børn et fysisk aktivitetsniveau, der er så lavt, at det påvirker deres fysiske udvikling og deres risikofaktormønster for kronisk sygdom i negativ retning. Det at bevæge sig/motionere betyder meget, ikke kun for vores udseende, men også dit mentale helbred. Vi forbrænder en masse kalorier ved at bevæge os.

Noter

Eksterne links 

 Så lidt motion gør dig sund. Videnskab.dk

Overvægt
MKM

MKM, eller mobilt kommunikationsmodul, er et støttekøretøj der holder ved alle Beredskabsstyrelsens operationelle centre, inklusiv Frivilligcenter Hedehusene, men ikke ved Beredskabsstyrelsen Sjælland, som i stedet har et ledelses- og kommunikationsmodul.

Et MKM er i bund og grund et mobilt fremføringskøretøj for 30 håndholdte radioer. Det har til formål at fremføre et stort antal ens radioer, der kan bruges på et større skadessted for at gøre kommunikationen lettere, da der normalt kan være op mod 8 eller flere forskellige radiosystemer.
Ved kun at bruge ét radiosystem fra et MKM sikrer man sig, at alle kan snakke med hinanden.

Når Tetranetværket, i Danmark kaldet SINE, bliver indført vil dette ikke længere være et problem. Derefter vil de forskellige MKM-køretøjer blive udfaset, og bilerne brugt til andre formål.

Se også 
LKM

Beredskabsstyrelsen
Tibirke Kirkegård

Tibirke Kirkegård er beliggende i Nordsjælland, syd for Tisvildeleje og øst for Tisvilde Hegn i Gribskov Kommune, før 2007 i Helsinge Kommune. På kirkegården ligger Tibirke Kirke. Kirkegården er beliggende højt i landskabet med udsigt over Ellemosen og med det kuperede terræn i Tibirke Bakker til den anden side.

Kendte personer begravet på Tibirke Kirkegård 

 Else Alfelt
 Vibeke Alfelt
 Ivar Bentsen
 Hans Bohr
 Sybille Bruun
 Frederik Bøgh (rektor)
 Jørgen Bøgh
 Godfred Christensen
 Richard Christensen
 Thorkel Dahl
 Ejnar Eising
 Elith Foss
 Erik Freiesleben
 Grete Fristrup
 Lulu Gauguin
 Sys Gauguin
 Arne Gorki Schmidt
 Jørgen B. Hartmann
 Hemming Hartmann-Petersen
 Johannes Helweg
 Thyra Holt
 Carl Iacobsen
 Kaare Klint (grav nedlagt)
 Helle Klint Bentsen
 Perry Knudsen
 Freddy Koch (fællesgrav)
 Mogens Krustrup
 Margot Lander
 Mogens Lichtenberg
 Jens Locher
 Margrethe Madsen
 Ejvind Møller
 Rasmus Naver
 Carsten Ib Nielsen
 Hanne Otting
 Inger Marie Plum
 Eduard Reventlow
 Knudåge Riisager
 Ellen Rindom
 Karmark Rønsted
 Else Kai Sass
 Kai Sass
 William Scharff
 Carl Schwenn
 Tabita Schwenn
 Heinrich Schübeler
 Mogens Sprechler
 Annette Strøyberg Vadim
 Leo Swane
 Grethe Sønck (fællesgrav)
 Sejr Volmer-Sørensen (fællesgrav)
 Marianne Tillge-Rasmussen
 Sven Tillge-Rasmussen
 Clara Tybjerg
 Erland Tybjerg
 Mogens Valeur
 Reinhard van Hauen
 Herman Vedel
 N.P. Wieth-Knudsen
 Lars Åkirke

Eksterne henvisninger 
 

Tisvilde
Kirkegårde i Danmark
Ålum

Ålum er en landsby i Østjylland med , beliggende i Ålum Sogn, ved den gamle landevej (nu sekundærrute 503) mellem Randers og Viborg; 13 kilometer vest for Randers og 30 kilometer øst for Viborg. Ålum er beliggende i Randers Kommune, Region Midtjylland.

Byen grænser mod syd op til Nørreå og er omgivet af en del bakker. Ålum er kendt for den særprægede Ålum Kirke med rødkalket tårn. Kirken er opført i 1100-tallet. Ved kirken findes de fire Ålum-runesten. Landsbyen rummer tillige et forsamlingshus. I nærheden ligger herregården Fussingø.

Nær Ålum findes bebyggelsen Ålum Østermark; et område på ca. 0,5 km², der er bebygget med syv ejendomme, hvoraf de fem er opført som statshusmandsbrug, udstykket fra de to andre i 1921–1923.

Fra 1970-2006 var byen beliggende i Purhus Kommune.

Maleren Mogens Christian Thrane blev født i Ålum i 1697.

Kilder og eksterne henvisninger 
Ålums hjemmeside

Kilder 

Byer i Randers Kommune
Byer og bydele med genforeningssten
Helligåndshus

Et helligåndshus var i middelalderen et plejehjem eller hospital, fordi syge- og alderdomspleje regnedes for kærlighedsgerninger, udøvet i helligåndens navn. Med pilgrimshospitalet i Jerusalem som forbillede og under påvirkning af Johanniterordenens sygepleje opstod der fra det 12. århundrede og videre frem, den type hospitaler i mange byer. De tog sig af svage og syge (dog ikke spedalske, for hvem der var særlige Skt Jørgens Gårde uden for byen), men også af gamle og uarbejdsdygtige, og de var mere alderdoms-, pleje- og gæste-hjem end hospitaler i moderne forstand. Stifterne kunde være fyrster og bisper, men også menige præster eller borgere. Plejerne i et helligåndshus, både mandlige og kvindelige, var lægfolk, der dannede et broderskab; Reglerne var næppe ensartede, men byggede sikkert på Johanniterreglen. Nogen fælles organisation havde de ikke; kun i selve Helligåndsordenen var der mere fasthed. Oprindelig havde helligåndshuse kirkeligt præg, og mange beholdt det; men andre blev til som borgerlige stiftelser eller gik i alt fald ind under borgernes styrelse. Dette gælder især i Tyskland, således det endnu bevarede helligåndshus i Lübeck.

I danske byer hører man om helligåndshuse fra midten af 1200-tallet. Stiftelsen i Roskilde var dog vistnok ældre, og her var der tillige Duebrødre-Stiftelse og Skt Jørgens Gaard. Næstældst var helligåndshuset i Ribe. Lunds helligåndshus nævnes første gang 1269, Københavns, der var stiftet af Roskildebispen, kendes fra 1296. Enkelte helligåndshuse tilhørte Johanniterne (Antvorskov, Odense og Nykøbing Mors, det sidste dog grundlagt af borgerne, men annekteret af Dueholm Kloster). Helligåndshuse var i reglen uden indbyrdes forbindelse og uden forbindelse med Helligaandsordenen; men i Malmø, København, Nakskov, Randers og Aalborg omdannedes de til Helligaandsklostre. Det nu bevarede helligåndshus i København og vistnok også det i Randers er rester af klosterkomplekser.

Helligåndshuse i Danmark 

 Helligåndshuset i København
 Helligåndshuset i Næstved
 Helligåndshuset i Randers
 Helligåndshuset i Slagelse
 Helligåndshuset i Vordingborg (nu forsvundet)
 Helligåndshuset i Aalborg

Helligåndshuse i Skånelandene 
 Malmö helgeandshus
 Lunds helgeandshus
 Landskrona helgeandshus
 Ystad helgeandshus
 Falsterbo helgeandshus

Helligåndshuse i det middelalderlige Sverige 
 Arboga helgeandshus
 Jönköpings helgeandshus
 Kalmar helgeandshus
 Linköpings helgeandshus
 Skänninges helgeandshus år 1331 nämns ett Helgeandshus för första gången i det skriftliga källmaterialet.
 Nyköpings helgeandshus
 Stockholms helgeandshus, grundat genom en testamentsgåva 1301, invigt därefter.
 Söderköpings helgeandshus
 Uppsala helgeandshus, grundat av Andreas And genom en testamensgåva på 1290-talet, invigt 1303
 Vadstena helgeandshus
 Visby helgeandshus, grundat innan 1288
 Västerås helgeandshus, 1345 till 1533
 Växjö helgeandshus
 Åbo helgeandshus

Noter

Eksterne kilder og henvisninger 
 Helligåndshusets Kirke, Odense hos danmarkskirker.natmus.dk (Danmarks Kirker, Nationalmuseet)

Sundhedsvæsen i middelalderen
Sygepleje
Nakajima B5N

Nakajima B5N (rapporteringsnavn: Kate) var et japansk taktisk bombefly der blev brugt af den japanske flåde under den anden kinesisk-japanske krig og den anden verdenskrig.

Nakajima B5N blev udviklet mod en specifikation den japanske flåden havde skrevet i 1935 til et nyt en-motors skibsbaseret taktisk bombefly. Prototypen gennemførte sin første flyvning i januar 1937, og efter evaluering og nogle ændringer af designet blev den første udgave B5N1 sat i produktion i november samme år. B5N blev produceret frem til 1943, da i alt 1.149 maskiner var blevet bygget. Af disse blev 669 bygget af Nakajima, 200 af flådens arsenal i Hiro og 280 af Aichi.

Udgaver 

 B5N1 – Udstyret med en Nakajima Hikari 3 stjernemotor var dette den første produktionsudgaven. Den havde et mandskab på tre, der bestod af pilot, radiooperatør og en observatør der også fungerede som bombesigter. Til selvforsvar var den kun udstyret med et 7,7 mm maskingevær, der var monteret på en bevægelig affutage i den agter del af cockpittet, noget der efterhånden gjorde den afhængig af jagereskorte. Efterhånden som B5N1 blev erstattet af B5N2 ved frontlinien, blev den benyttet som avancered træningsfly og fik betegnelsen B5N1-K.

 B5N2 – Forskellen mellem B5N1 og B5N2 var ikke meget andet end den nye og kraftigere Nakajima NK1B Sakae 11 motor der var udstyret i den nye udgave. B5N2 gennemførte sin første flyvning i december 1939, og ved angrebet på Pearl Harbor den 7. december 1941 havde den fuldstændigt erstattet den tidligere udgave ved frontlinjen. I begyndelsen af 1944 blev rollen som bombefly afsluttet ved frontlinjen og blev derefter brugt til rekognoscering og antiubåds-krigsførelse. Nogle af disse maskiner blev udstyret med ASV-radar (Anti-Surface Vessel) eller en primitiv form for MAD (Magnetic Anomaly Detector).

Operativ historik 

B5N1 blev først brugt operativt under den anden kinesisk-japanske krig hvor den til at begynde med viste sig at være et effektivt taktisk bombefly. Den ringe bevæbning den havde til selvforsvar gjorde den dog sårbar for fjendtlige jagere, noget der blev et problem efterhånden som det kinesiske luftvåben fik bedre jagerfly.

144 B5N2 tog del i angrebet på Pearl Harbor og i løbet af 1942 deltog flytypen til sænkningen af to amerikanske hangarskibe, USS Hornet og USS Lexington, og satte USS Yorktown, der senere blev ødelagt af en japansk ubåd, ud af spillet.

Kilder 

 

 

Hangarskibsfly
Bombefly
Fly fra 2. verdenskrig
Militærfly fra Japan
1-motors propelfly
Henry Draper

Henry Draper (født 7. marts 1837, død 20. november 1882) var en amerikansk (USA) læge og astronom.

Henry Drapers far, John William Draper, var en dygtig læge, kemiker, botaniker og professor ved New York University; faderen var også den første, som fotograferede Månen gennem et astronomisk teleskop, i vinteren 1839-1840..

Drapers mor var Antonia Coetana de Paiva Pereira Gardner, datter af den brasilianske kejsers livlæge.

Henry Draper dimitterede fra New York University medical school i 1857 i en alder af kun 20 år.

Han arbejdede først som læge på Bellevue Hospital, og senere som både professor og "dean of medicine" (fakultetsleder) ved New York University (NYU). I 1867 giftede han sig med Anna Mary Palmer, som var en velhavende og prominent kvinde fra "selskabslivet".

Draper var en af foregangsmændene i brugen af astrofotografi. Han optog det første stjernespektrum, som viste absorptionslinjer i 1872.

Han var leder af en ekspedition med det formål at fotografere Venus-passagen i 1874, og var desuden den første, som fotograferede Oriontågen, den 30 september 1880 med sin 28 cm (11 tommer) fotografiske refraktor fremstillet af Clark Brothers, hvormed han lavede en 50-minutters optagelse.

Han blev tildelt adskillige priser for sine videnskabelige aktiviteter, heriblandt honorære juragrader fra NYU og University of Wisconsin-Madison, en Congressional medal for at lede USAs ekspedition, som fotograferede Venus-passagen i 1874, ligesom han blev indvalgt som medlem af både National Academy of Sciences og Astronomische Gesellschaft.
Herudover var han medlem af såvel American Photographic Society, American Philosophical Society, American Academy of Arts and Sciences og American Association for the Advancement of Science.

Efter hans alt for tidlige død, i en alder af kun 45 år, af dobbeltsidig lungehindebetændelse, indstiftede enken, Anna Mary Draper, "Henry Draper Medaljen" som belønning for fremragende bidrag indenfor astrofysik, ligesom hun finansierede et astronomisk teleskop, som blev benyttet til arbejdet med at udfærdige The Henry Draper Catalog over stjernespektre.

Dette – nu historiske – Henry Draper teleskop kan nu beses i Torun Center for Astronomi på Nicolaus Copernicus Universitetet i Piwnice i Polen.
Det lille Draper krater på Månen er opkaldt til ære for Henry Draper.

Referencer 

Astronomer fra USA
Læger fra USA
Schweiz' fodboldforbund

Schweiz' fodboldforbund (, , , ) er Schweiz' nationale fodboldforbund og dermed det øverste ledelsesorgan for fodbold i landet. Det administrerer Schweiz' fodboldliga og landsholdet og har hovedsæde i Bern.

Forbundet blev grundlagt i 1895 og blev det første fodboldforbund udenfor Storbritannien. Det var medstifter af FIFA i 1904 og blev medlem af UEFA i 1954. FIFAs og UEFAs hovedkvarterer ligger i dag begge i schweiziske byer (Zürich og Nyon).

Ekstern henvisning 
 football.ch

Nationale fodboldforbund
Fodboldforbund
ASF

ASF kan stå for:

Teknologi og videnskab 
 Advanced Systems Format – filformat beregnet til streaming
 Afrikansk svinepest (engelsk: African Swine Fever) – svinesygdom

Organisationer 
 Schweiz' fodboldforbund (fransk: Association Suisse de Football og italiensk: Associazione Svizzera di Football)
 Apache Software Foundation – amerikansk organisation som støtter udvikling af fri software

Andet 
 Autismespektrumsforstyrrelse
Kuglehob

En kuglehob er en samling af stjerner/stjernehobe der kan indeholde flere millioner stjerner. Stjernerne i kuglehobe er dannet over en (astronomisk set) meget kort periode, blot et par milliarder år. Gode eksempler på kuglehobe er Messier 13 (NGC 6205) i stjernebilledet Hercules på den nordlige himmelhalvkugle og Messier 80 (NGC 6093) i Scorpius på den sydlige.

En ganske særligt bemærkelsesværdig kuglehob er den enormt store og flotte Omega Centauri (NGC 5139) i stjernebilledet Centaurus, som indeholder ca. 10 millioner stjerner. Når man zoomer ind på midten af den på et område, som indeholder 50.000 stjerner, ville et lige så stort område omkring vores Sol kun indeholde 6 stjerner!

Næsten alle kuglehobene i vor galakses halo er overmåde gamle, 10-12 milliarder år og menes dannet samtidig med selve galaksen – et antal af dem mistænkes for at være kerner af dværggalakser, som er indgået i den oprindelige dannelse af Mælkevejen, eller som senere er indfanget af denne.

Der findes også en anden type stjernehobe kaldet åbne hobe. De er af en ganske anderledes karakter end kuglehobene og selv de største af dem indeholder langt færre stjerner end en kuglehob, men det betyder ikke at de er mindre flotte.

Eksterne links 

 A Middleweight Black Hole is Hiding at the Center of a Giant Star Cluster. Smithsonian 2017
 Hubble Sees the Oldest Cluster in Milky Way Neighbor. NASA 2018

 
Astronomi
Serbiens fodboldforbund

Fudbalski savez Srbije (FSS) (kyrillisk: Фудбалски савез Србије) er Serbiens nationale fodboldforbund og dermed det øverste ledelsesorgan for fodbold i landet. Det administrerer de serbiske fodbolddivisioner og landsholdet og har hovedsæde i Beograd.

Forbundet afløste Jugoslaviens fodboldforbund i 2003 og fik alene ansvar for Serbien, da Montenegro i 2007 stiftede sit eget forbund.

Præsidenter (1992 og fremad) 
  Miljan Miljanić (1992 – Marts 2001)
  Dragan Stojković (Marts 2001 – Juni 2005)
  Tomislav Karadžić (Juni 2005 – Juli 2006)
  Zvezdan Terzić (Juli 2006 – Marts 2008)
  Tomislav Karadžić (Marts 2008 –Juli 2008) (midlertidlig)
  Tomislav Karadžić (Juli 2008 – Maj 2016)
  Slaviša Kokeza (Maj 2016–)

Nuværende sponsorer 
 Umbro - Officiel sponsor
 Huawei - Officiel sponsor
 Select Sport - Uofficiel sponsor
 Jelen pivo - Officiel sponsor
 Telekom Srbija - Official sponsor
 Aquaviva - Officiel sponsor
 Lasta Beograd - Officiel sponsor
 Saobraćajni Institut CIP - Officiel sponsor
 EKO Serbia - Officiel sponsor

Ekstern henvisning 
 FSS.rs

Nationale fodboldforbund
Forbund
Thomas Jensen (fløjtenist)

Thomas Jensen (født 1949) er en dansk fløjtenist og dirigent ansat som solofløjtenist i Sønderjyllands Symfoniorkester og docent ved Det Jyske Musikkonservatorium.

Biografi 
Tivoligarden var stedet, hvor Thomas Jensen første gang som 8-årig blev introduceret til musikken. Ved valget af instrument foretrak han trompeten, men da dette instrument var overbooket, blev afgørelsen tværfløjten – som var af sølv og havde mange klapper. I Tivoli mødte Thomas Jensen Toke Lund Christiansen (nu docent ved DKDM og solofløjtenist i DR Radiosymfoniorkestret), med hvem han spillede meget sammen i sine unge dage.

Efter endt tjeneste i Tivoligarden fortsatte han sine studier hos Eyvind Rafn i perioden 1965-1968. I 1969 blev han ansat i Sønderjyllands Symfoniorkester, hvor han stadig er solofløjtenist. Han brød dog en tid med orkestret for at fortsætte sine studier, hvilket han gjorde hos Jean Pierre Rampal i Frankrig.

Thomas Jensen har fået flere topplaceringer i internationale fløjtekonkurrencer. Han har optrådt som solist i flere europæiske lande samt USA og har også været gæstedirigent i flere lande.

I 1996 blev han ansat ved Det Jyske Musikkonservatorium i Århus som docent. Siden da er han bl.a. blevet anerkendt for at indspille den danske romantiske komponist Joachim Andersens samlede værker for fløjte med blandt andre pianisten Frode Stengaard, som er udgivet på Danacord i 7 album.

Referencer 

Fløjtenister fra Danmark
Skotlands fodboldforbund

Scottish Football Association (også kaldt SFA og Scottish FA) er Skotlands nationale fodboldforbund, og er dermed det øverste ledelsesorgan for fodbold i landet. Det administrerer Scottish Cup og fodboldlandsholdet og har hovedsæde ved Hampden Park i Glasgow.

Forbundet blev grundlagt i 1873 og er dermed det næstældste fodboldforbund i verden (overgået af The FA fra England). Det blev medlem af FIFA i 1910 og medlem af UEFA i 1954.

Ekstern henvisning 
 ScottishFA.co.uk 

Nationale fodboldforbund
Fodboldforbund
Etableret i 1873
Thomas Muster

Thomas Muster (født 2. oktober 1967 i Leibnitz, Østrig) er en tidligere østrigsk tennisspiller, der var professionel mellem 1985 og 1999. Han vandt igennem sin karriere 44 singletitler, og hans højeste placering på ATP's verdensranglisten er en 1. plads, som han opnåede i februar 1996 og besad i i alt 6 uger. Musters favoritunderlag var grus, hvor han opnåede stort set alle sine resultater.

Grand Slam 
Musters bedste Grand Slam-resultat i singlerækkerne er hans sejr ved French Open i 1995. Han besejrede amerikaneren Michael Chang i 3 sæt i finalen.

Eksterne henvisninger 

 

Tennisspillere fra Østrig
Stefan Koubek

Stefan Koubek (født 2. januar 1977 i Klagenfurt, Østrig) er en østrigsk tennisspiller, der blev professionel i 1994. Han har igennem sin karriere vundet 3 single- og 1 doubletitel, og hans højeste placering på ATP's verdensrangliste er en 20. plads, som han opnåede i marts 2000.

Grand Slam 
Koubeks bedste Grand Slam-resultat i singlerækkerne kom ved Australian Open i 2002, hvor han, efter blandt andet at have besejret Fernando González og danske Kristian Pless, spillede sig i kvartfinalen. Her tabte han dog til Jiří Novák fra Tjekkiet.

Eksterne henvisninger 

Tennisspillere fra Østrig
Personer fra Klagenfurt
Rötz

Rötz er en by i Landkreis Cham i Regierungsbezirk Oberpfalz i den østlige del af den tyske delstat Bayern, med godt 3.500 indbyggere.

Geografi 
Byen ligger i Oberpfälzer Wald, nogle steder kun 14 kilometer fra den tjekkiske grænse. I nord og vest grænser kommunen til Landkreis Schwandorf.

Følgende landsbyer og bebyggelser ligger i kommunen: Steegen, Pillmersried, Voitsried, Kleinenzenried, Bernried, Hillstett, Marketsried, Schatzendorf, Grassersdorf, Heinrichskirchen, Diepoltsried, Güttenberg, Berndorf, Fahnersdorf, Thanmühle, Bauhof, Gmünd, Grub, Katzelsried, Wenzenried, Hetzmannsdorf, Meigelsried, Trobelsdorf, Hermannsbrunn, Saxmühle, Gänsschnabl, Schellhof, Beinhof.

Seværdigheder 
På den 706 meter høje Schwarzwihrberg ligger ruinen af Burg Schwarzenburg.

Eksterne henvisninger 

 500 års jubilæum 
 Borgruinen Schwarzenburg, Historie og bygning
Slovakiets fodboldforbund

Slovenský Futbalový Zväz (SFZ) er Slovakiets nationale fodboldforbund og dermed det øverste ledelsesorgan for fodbold i landet. Det administrerer de slovakiske fodbolddivisioner og landsholdet og har hovedsæde i Bratislava.

Forbundet blev grundlagt i 1938, men blev opløst efter 2. verdenskrig, da Tjekkiets og Slovakiets fodboldturneringer og landshold blev slået sammen. Det blev genoprettet ved landets frigørelse og blev medlem af FIFA og UEFA.

Ekstern henvisning 
 FutbalSFZ.dk

Nationale fodboldforbund
Forbund
Younes El Aynaoui

Younes El Aynaoui (født 12. september 1971 i Rabat, Marokko) er en marokkansk tennisspiller, der blev professionel i 1990. Han har igennem sin karriere vundet 5 singletitler, og hans højeste placering på ATP's verdensrangliste er en 14. plads, som han opnåede i marts 2003.

Grand Slam 
El Aynaouis er fire gange nået frem til kvartfinaler i Grand Slam-turneringer. Det var ved henholdsvis Australian Open i 2000 og 2003, og US Open i 2002 og 2003.

Eksterne links 
 Spillerinfo 
 

Tennisspillere fra Marokko
Tennisspillere ved sommer-OL 1992
Tennisspillere ved sommer-OL 2004
Sloveniens fodboldforbund

Nogometna zveza Slovenije (NZS) er Sloveniens nationale fodboldforbund og dermed det øverste ledelsesorgan for fodbold i landet. Det administrerer en række slovenske fodbolddivisioner og landsholdet og har hovedsæde i Ljubljana.

Forbundet blev grundlagt i 1920 og blev medlem af FIFA og UEFA i 1992.

Ekstern henvisning 
 NZS.si

Nationale fodboldforbund
Forbund
Wayne Ferreira

Wayne Richard Ferreira (født 15. september 1971 i Johannesburg, Sydafrika) er en tidligere sydafrikansk tennisspiller, der var professionel fra 1989 til 2005. Han vandt igennem sin karriere 15 single- og 11 doubletitler, og hans højeste placering på ATP's verdensrangliste var en 6. plads, som han opnåede i marts 1995.

Grand Slam 
Ferreiras bedste Grand Slam-resultater i singlerækkerne er to semifinalepladser ved Australian Open, i henholdsvis 1992 og 2003.

Eksterne henvisninger 

Tennisspillere fra Sydafrika
Eschlkam

Eschlkam er en købstad i Regierungsbezirk Oberpfalz i den østlige del af den tyske delstat Bayern, med godt 3.500 indbyggere.

Geografi 
Eschlkam ligger ved floden Chamb i Bayerischer Wald.

Inddeling 
Kommunen har 24 bydele og bebyggelser

Kultur og seværdigheder 
 Kunstwanderweg "Grænsemøde – Veje mellem Øst og Vest på højderyggen ved Eschlkam

 Starten af den østbayerske Jakobsweg, som er en pilgrimsvej der slutter sig til ruten til Santiago de Compostela i Spanien.

Eksterne henvisninger 

 Kunstwanderweg in Eschlkam